Zotas jaunkundz, paskaidrojiet, kā plānojat
uzņemt rentgenstaru difrakcijas attēlus...
PHD KVALIFIKĀCIJAS EKSĀMENS
...neizžāvējot olbaltumvielu minerālkristāla formā.
Doktors Džeimss Bernāls un doktore Dorotija Krofuta Hodžkina
ir radījuši paņēmienu, kas ļauj
veikt pepsīnu kristālu rentgenstaru kristalogrāfiju
izejas atsārma šķīdumā, no kura tie kristalizējušies.
Olbaltumvielas kristāliskajā formā ir šķīstošas atbilstoši tilpumam
šūnu vidē, kurā tās funkcionē.
Tas man dod vienreizīgu iespēju
iegūt gan lielāko olbaltumvielu, gan nukleīnskābju attēlus.
Varu paskaidrot sīkāk.
Man jau likās - būsi te. Vienmēr strādā.
Ar mokām. Visu laiku skatos pulkstenī.
Ko viņi teica? Stāstiet man visu!
Galīgais lēmums vēl nav zināms, bet tu viņus apžilbināji, meitenīt.
Tiešām? Nespēju noticēt.
- Kā jau teicu, tas vēl nav oficiāli. - Kuri iebilst?
Maierss. Vecais kalums.
Vai redzējāt viņa seju, kad atbildēju uz jautājumu?
Domāja, ka iedzinis mani stūrī.
Viens no manas karjeras sasniegumiem.
Doktor Beits, es...
Ak dievs, nē. Viss kārtībā. Te neviena cita nav.
Nē...
Man pret jums tādu jūtu nav, doktor Beits.
Netēlo muļķi, Elizabete. Mēs abi zinām, ka muļķe tu neesi.
- Man vajadzētu... - Ei!
- Ne šeit. Man... - Pagaidi! Tikai...
Vai nomierināsies? Beidz! Mierā!
- Nerausties. Beidz raustīties! - Nevajag! Lūdzu!
Augstā debess!
Nolādētā maita!
Jums ir ļoti paveicies.
Doktors Beitss ir piekritis neizvirzīt pret jums apsūdzību par uzbrukumu.
Tomēr nodaļa prasa izteikt oficiālu nožēlu,
lai jūs varētu turpināt kandidēt uz doktora grādu.
Viņi grib, lai atvainojos?
Zotas jaunkundz, šāda veida pārpratumu gadījumos
reti tiek dota otra iespēja.
Šis ir elegants risinājums, kas der visiem.
Protams, ja vien nevēlaties no doktorantūras izstāties.
Bet es veicu eksperimentus. Pēc dažiem mēnešiem publicēšos.
Jūs ar zīmuli sadūrāt štata pasniedzēju.
Izsakiet nožēlu par savu rīcību,
un mēs izliksimies, ka visas šīs briesmu lietas nav notikušas.
Ja tā padomā, es tiešām kaut ko nožēloju.
Labi.
Es nožēloju, ka man nebija vairāk zīmuļu.
PAMATĀ - BONIJAS GĀRMUSAS GRĀMATA
Vēlos atgriezties savā iepriekšējā amatā laboratorijā.
- Īsti nesaprotu. - Vairs nevēlos strādāt ar Kelvinu Evansu.
- Skaidrs. Vai drīkstu vaicāt, kāpēc? - Tur nekas nesanāk.
Man ļoti žēl, tiešām, bet diemžēl manas rokas ir sasietas.
Dieva dēļ, Frena. Kas man jādara?
Jāaizpilda veidlapa? Jāatbild uz 20 jautājumiem?
Veikšu visas bezjēdzīgās darbības, ko liksiet.
Jūs esat nepārspējama.
Nu jau pat doktors Kelvins Evanss nav gana labs?
- Atvainojiet? - Kopš pirmās darba dienas
esat uzvedusies tā, it kā būtu daudz pārāka par citiem.
Staigājat pa gaiteņiem, degunu izslējusi, it kā būtu izgudrojusi penicilīnu.
- Penicilīnu neizgudroja. To atklā... - Nevajag.
Negribu, lai tāda nejēga man lasa lekciju.
- Kā jūs to domājat? - Es teicu,
ka ar Evansu radīsies sarežģījumi, bet jūs neklausījāties.
Jo es esmu muļķīga, sekla sieviete, vai ne?
Ko gan es varētu iemācīt tādai lieliskai laborantei kā jūs?
- Esmu ķīmiķe. - Jūs esat snobe. Lūk, kas jūs esat.
Pārāk laba, lai piedalītos "Mis Hastings". Nav svarīgi, cik daudz laika un pūļu
- prasīja... - Es piedalījos!
Nē, jūs aizgājāt. Un nevienam nepateicāt. Jūsu vietā būtu varējusi piedalīties cita.
Kuru gan interesē neīsts skaistumkonkurss?
Mani! Tas ir mans darbs.
Un, ziniet, domāju, visi piekristu,
ka tas ir svarīgāks darbs nekā gulties zem prestižākā zinātnieka šajā iestādē.
Tie ir absolūti meli.
Ziniet, doktors Evanss nav gluži populārs,
bet viņš ir sasodīti labs zinātnieks. Bet jūs neesat ne viens, ne otrs.
Nevarat mani piespiest ar viņu strādāt. Es runāšu ar doktoru Donati.
Uz priekšu! Viņš pateiks, ka jūsu amats aminoskābju laboratorijā jau aizņemts.
Gudrs jauneklis no Hārvardas. Starp citu, ar viņa rekomendāciju.
Jūs to ievārījāt. Nav mana vaina, ka pašai jāizstrebj.
IEEJA AIZLIEGTA DOKTORA KELVINA EVANSA ĪPAŠUMS
Sveika!
Labdien!
Vai aprunāsimies?
Vai vari pāriet otrā pusē? Šī ir mana puse.
ĶĪMIJAS LABORATORIJA - NEIENĀKT NETRAUCĒT - NEUZKAVĒTIES
Es izveidoju telpas sistēmu, kas palielinās pētniecības produktivitāti,
vienlaikus respektējot savstarpējās robežas.
Tā būs tava laboratorijas puse. Šī būs manējā.
Saprotams, telpa nav ideāli simetriska,
tāpēc man ir par 11 kvadrātcentimetriem mazāk,
kas ir tikai godīgi, ņemot vērā ķermeņu masas atšķirību.
Elizabete, es nesaprotu. Ko es tādu izdarīju?
Šādi ir lielāka skaidrība.
Vai tas ir saistīts ar higiēnu? Jo apakšveļu tu te vairs neredzēsi.
Apsolu, ka laboratorijā vairs neēdīšu sāļos krekerus.
Lai kas tas būtu, es to noteikti atrisināšu.
Doktor Evans, esmu aizņemta.
Vai varam šo sarunu turpināt vēlāk?
Protams.
Vai man...
Kā būtu, ja es dotos prom?
Ļautu tev pabūt vienai.
Ļoti labi.
24 STUNDAS - 36 STUNDAS 48 STUNDAS - 60 STUNDAS
To gan neēd! Tev būs nelabi.
Pagaidi! Tūlīt būšu atpakaļ.
Man arī prieks iepazīties.
Lai tev veicas!
Vai esat gatavi ekstrahēt zemenes DNS?
Aiziet!
- Un viss? - Sveiki!
"Un viss?"
Jūs skatāties uz dzīvības veidošanas rokasgrāmatu.
Izskatās pēc puņķiem.
- Ak vai! - Drīkstam skatīties televīziju?
- Paldies, ka viņus pieskatīji. - Es centos.
Un tikmēr Kalifornijas Autoceļu komisija atsūtīja mērniekus, par spīti petīcijai.
Bet varbūt tieši tādēļ.
Viņi veica mērījumus pie baznīcas. Iedomājies?
Tas ir briesmīgi.
Vai es varu kā palīdzēt?
Patiesībā jā.
Mēneša beigās būs domes sēde.
Un Adamsas Vašingtonas komiteja iesniegs mūsu iebildumus pret automaģistrāli.
Ja tu atnāktu, izrādītu atbalstu, tas daudz ko mainītu.
Protams, bet es neesmu pilsētattīstības eksperts.
Tev nav jābūt ekspertam. Es esmu.
Man vajag, lai kāds, kas izskatās kā tu, stāv mūsu pusē
un atbalsta mani, kad es saku, ka tā ir kopienas problēma.
Es tur būšu. Vari ar mani rēķināties.
Paldies.
Tev viss labi?
Jā.
PIEDOD. LAI KO ES BŪTU IZDARĪJIS, PIEDOD. - KELVINS
Ēkā viņa nav.
Atstājiet mūs divatā!
Šī ir jau trešā nedēļa pēc kārtas, kad esmu atcēlis savu golfa spēli,
lai gaidītu spoku.
- Kungs, es biju... - Kelvins Evanss ir zvaigzne.
Hastings ir vajadzīgas zvaigznes.
Mums vajag šo zvaigžņu balvas un stipendijas.
Zvaigznes ir neaizvietojamas.
Jūs neesat zvaigzne, Robert.
Jūs esat ierēdnis uzvalkā.
Ierēdņi ir aizvietojami.
Tāpēc izlaidīsim šīs tukšās iknedēļas sanāksmes
šajā neticami nomācošajā telpā un noteiksim termiņu.
Dodu jums laiku līdz pirmajam februārim atgādāt Evansu šurp,
lai viņš izklāsta savu pieteikumu Remsena stipendijai.
Dienu vēlāk, un jūs izlidosiet.
Nepiktojieties, Robert! Arī es esmu ierēdnis uzvalkā.
Tikai manējais ir dārgāks.
Kur ir Evanss?
Nav ne jausmas.
Jūs viņam esat dārga, vai ne?
Tas jums būtu jājautā viņam.
Būs atlaišanas.
Ja viņš līdz gada sākumam neiegūs Remsena finansējumu,
man nāksies cilvēkus atlaist.
Piemēram, laborantus.
Sekretāres. Būs jāsāk ar atbalsta personāla sievietēm.
Vīriešiem ir jāgādā par ģimeni.
Esot manā amatā,
kas tāds ir jāņem vērā.
Doktor Donati, vai tie ir draudi?
Kad viņus atlaidīšu, es teikšu patiesību.
Ka vainīga ir meitene, kas atrāva Kelvinu Evansu no darba.
Kelvin?
Kelvin!
- Ko? - Vakar laboratorijā bija ienācis Donati.
Nu un?
Viņš atlaidīs darbiniekus, ja neiegūsi Remsena stipendiju.
Lielāks spiediens. Ideāli.
Ideāli.
Vai zini, ko esmu paveicis pa diviem stipendijas gadiem?
Zini?
Neko.
Es katru dienu ieeju savā laboratorijā un aizveru durvis, lai neviens neredzētu,
ka neesmu paveicis itin neko.
Man nav nekādu ideju.
Un tad es satiku tevi,
un tev bija tik daudz ideju.
Un man bija sajūta, ka atkal spēju elpot.
Mēs kaut ko veidojām.
Un tad tu vienkārši...
Tu mani pameti, neko nepaskaidrojot. Tu vienkārši...
Es negribēju tevi sāpināt.
Vienkārši ir dažas lietas, par ko man ir grūti runāt. Man...
Man vajag, lai durvis stāv vaļā, jo man ir jāzina, ka ir izeja.
Labi.
Ja tev to vajag, es to varu.
Man pietrūkst mūsu kopīgā darba.
Man arī.
Vienkārši...
Ir grūti paļauties, ka šī partnerība nebeigsies slikti.
Tā var gadīties.
Nevaru apgalvot.
Skaidrs.
Tad tiekamies pirmdien.
Elizabete! Kā sauc tavu suni?
Seši Trīsdesmit.
Lielisks vārds. Pieņemu, tas apzīmē oglekli un cinku?
Nē. Tas ir laiks, cikos viņš mani rītos modina. Kā pulkstenis.
Vai drīkstu pajautāt vēl ko?
Jautāt par jautāšanu ir neefektīvi, bet jā.
Vai tu gribētu iemācīties airēt?
Uz tā? Nē, paldies.
Nē. Es domāju uz ūdens.
Tas ir nomierinoši, gleznaini. Un ārkārtīgi efektīvi.
Nav nekā tik precīza un tik zinātniska kā airēšana.
Pat viegla galvas pieliekšana maina laivas kustību.
Man būtu grūti atrast kādu labāk piemērotu šim sporta veidam kā tevi.
Un tas nāktu par labu komandas darbam.
Atceries elpot un atslābināties.
Slīdēšanas posmā esi pacietīga, labi?
- Tu sasteidz. - Ko?
Tikko teici, ka esmu pārāk lēna.
- Mazāk domā! - Neiespējami.
Ļauj airiem vienkārši iegrimt!
- Tev sanāk lieliski. - Kelvin Evans, esmu pilnīgi
- un galīgi bezcerīga... - Ei, nē, nē!
Elizabete! Elizabete!
"Nomierinoši," viņš teica. "Gleznaini," viņš teica.
Kāpēc nepateici, ka neproti peldēt?
Tu teici, ka būsim laivā.
Būt laivā nozīmē, ka nevajag peldēt - tā līdz šim uzskatīju.
Ideālā gadījumā - jā.
Paldies, ka neļāvi man nomirt.
- Tu domā - galanti izglābu dzīvību? - Lūdzu, nepārspīlē.
Patiešām - gleznaini. Tur tev taisnība.
Elizabete, man šķiet, ka tā būs problēma.
Un es neesmu pārliecināts, ka pastāv risinājums.
Man pret tevi rodas jūtas.
Dziļas jūtas.
Un tas nav godīgi pret tevi kā zinātnieci.
Tu esi pelnījusi, lai pret tevi izturas ar profesionalitāti un cieņu.
Varbūt tev bija taisnība.
Varbūt būs labāk, ja strādāsim atsevišķi.
Tādējādi nebūšu pakļauts tavu feromonu iedarbībai un...
Pareizi.
Ko tagad?
Turpināsim.
Bet mēs to darīsim atkal, vai ne? Skūpstīsimies?
Jā. Tāds risks būs vienmēr.
Un, kā redzat,
mūsu piedāvātais maršruts ir ekonomiski visizdevīgākais
un turklāt atdzīvinās arī vairākas pagrimušas apkaimes.
GLĀBIET MŪS NO AUTOMAĢISTRĀLES
Šī automaģistrāle noteikti būs spožs urbānās ģeogrāfijas paraugs.
Paldies, Dženkinsa kungs.
Tagad uzklausīsim Adamsas Vašingtonas komitejas pārstāvi.
Labdien! Esmu Herieta Slouna,
Jūdžīna Holisa biroja juristu palīdze, Šugerhilas iedzīvotāja
un šīs komitejas līdzdibinātāja.
Savā priekšlikuma aizstāvībā jūs deviņas reizes lietojāt vārdu "pagrimusi",
attiecinot uz Šugerhilas apkaimi.
Neesmu pārliecināta, ka zinu šī vārda nozīmi.
Drūma, noplukusi, neviesmīlīga.
Vai gribat, lai definēju arī šos vārdus?
Paldies. Negribu.
Jautāju tikai tāpēc, ka esmu neizpratnē.
Man ir divi bērni - Linda un Džuniors,
kam patīk pārdot limonādi Bērklijskvērā.
Djūks Elingtons un viņa draudzene Hetija Makdaniela
savās savrupmājās rīko pieņemšanas.
Mans vīrs, kurš pašlaik kalpo mūsu valstij Korejā,
ir pirmais melnādainais galvenais ķirurgs.
Viens no maniem kaimiņiem ir izvirzīts Nobela prēmijai ķīmijā.
Tāpēc, kad sakāt "pagrimusi",
es nesaprotu.
Kad uzstājat, lai automaģistrāle šķērsotu galvenokārt melnādaino apdzīvotu apkaimi
un vēl divas melnādaino apkaimes dažu jūdžu attālumā,
pamatojoties tikai uz to, ka tās ir "pagrimušas",
man neatliek nekas cits kā apšaubīt šī vārda definīciju.
Tātad esmu mēģinājusi pievienot FRPF un ATF dažādās koncentrācijās,
bet rezultāts nemainās.
Varbūt šķīdums ir pārāk skābs?
Pārāk bāzisks?
Esmu dziļi aizskarta.
Tu mani uzskati par muļķīti?
Nē, noteikti ne.
- Mums jāpaņem pauze. - Pauze? Mēs vēl neko neesam izdarījuši.
Tieši tāpēc mums vajag pauzi.
Elizabete, tu esi gudrāka nekā es,
bet man ir kaut kas, kā tev nav.
Y hromosoma?
Jā. Bet man arī piemīt džeza domāšana.
Es zinu, kad vajag apsēsties, atpūsties, lai idejas...
- Klīst. - ...kaut kur aizved.
Bez virziena un bez mērķa?
Uz visaugstāko mērķi.
Un tas būtu?
Viss labais.
Nāc, zūdam no šejienes!
Gribu tevi aizvest uz kādu svarīgāku vietu.
Viss kārtībā. Es tepat esmu.
Manuprāt, problēma ir tā, ka mana iedzimtā niršanas refleksa paliekas
nomāc mans baiļu paralīzes reflekss,
tāpēc man vienkārši jāatrod veids, kā to refleksu apiet.
Tā varētu būt.
Domāju, ka tev jāmācās pūst burbuļus.
Pamēģināsim šādi.
Turi rokas pie malas, iegremdē seju
un pūt burbuļus.
Tev pat nav jāiegremdē visa galva. Tikai seja. Lūk, šādi.
Tev sanāks.
Cik muļķīgi, ka es tā uztraucos.
Esmu blakus.
Es pārdomāju.
Nu, labi.
Ja nu mēs skūpstītos?
Kā tas varētu palīdzēt?
Ja, mums ienirstot, es nodarbinātu tavu muti,
domāju, ka varētu izdoties. Tev tikai man jāuzticas.
- Dari to! - Esi pārliecināta?
Jā, dari, pirms paspēju padomāt.
Kā bija?
Īsti nezinu. Domāju, ka jāpamēģina vēlreiz.
Ko tu raksti?
Šādas tādas idejas. Vēl neesmu gatavs dalīties.
Dod kādu mājienu!
Tu mani pavedināji un apmānīji.
"Atkārtota ATF hidrolīze pēc tam, kad tas jau reducēts uz ADF"?
Vienkārši apspēlēju domu.
Produkts ir AMF, bet esmu strupceļā. Tas nav iespējams.
Hidrolizētās molekulas izdala neorganisku pirofosfātu.
Tu esi tik ļoti pievilcīga.
Ar reakcijas radīto enerģiju un pievienoto fosforu saturošo jonu.
Rokā ir, Kelvin!
Ak dievs! Nāc šurp!
Jūs, ticīgie, nāciet
Gavilējiet priekā
Ak, nākdami
Nāciet uz Bētlemi
Raugait šo bērnu
Vai Ziemassvētkos brauksi mājās?
Ko tu gribi teikt?
Pieņemu, ka tev ir ģimene, ar ko svinēt svētkus?
Nav. Un kā ar tevi?
Šogad man īsti nav noskaņojuma svinēt.
Ziemassvētkos gribu turpināt strādāt.
Tas ir savādi, Elizabete.
Kāpēc?
Es jūtos tieši tāpat.
Un tu?
Kelvin, izslēdz mūziku!
Izdari vēlreiz. O!
- O! - Vai esam to paveikuši?
- Mīļo pasaulīt! - Mums izdevās.
Tas būtu jānosvin.
Noteikti jānosvin.
Nāc līdzi!
Numur astoņi, velnēns tāds!
Lūk, kā jādejo.
Šī laikam ir pirmā reize, kad neienīstu Ziemassvētkus.
Tev nepatīk svētki?
Tie atgādina par to, par ko negribu atcerēties.
Man arī.
Un kas tas būtu?
Visi mani radinieki ir miruši.
Pasaulē esmu viens. Parastais svētku noskaņojums.
Man žēl.
Un kā ar tevi?
Manu ģimeni? Brālis nomira, kad bijām pusaudži.
Un tavi vecāki?
Neesmu ar viņiem runājusi kopš 17 gadu vecuma. Tā ir mana izvēle.
- Tiešām īsts svētku noskaņojums. - Tiešām.
Mēs galīgi nemākam svinēt Ziemassvētkus.
Ziemassvētki ir fikcija.
Nuja. Ziemassvētki ir fikcija.
Biju piemirsis.
Tas laikam nozīmē, ka dāvanu nebūs.
Bet to es neteicu.
Es negribēju... Var visādi. Ko tu man sagādāji?
Tiekamies kafetērijā pēc divarpus stundām.
Labi.
Es gribēju šonedēļ attīrīt dažus A5F, tāpēc...
Ideāli. Labi.
Pēc divarpus stundām.
- Pagatavoji man vakariņas? - Nesolu, ka garšos tik labi kā tavējās,
bet es veicu izmēģinājumu, un tas bija ēdams.
- Atklāta liesma ir drošības apdraudējums. - Pagaidi, kad nogaršosi vistu.
Šādi ir dīvaini. Es...
Jā.
Pārāk tālu? Jā.
Zini, tā nav... Es domāju...
Tā ir garšīga. Labi sanākusi.
Labi sanākusi?
- Nevis labi sanākusi, bet labi izcepta. - Garšīga.
Tava dāvana.
Seši Trīsdesmit varētu kopā ar tevi skriet.
Jo es pilnīgi noteikti to nedarīšu.
Ideāla dāvana.
Man ir vēl viena lieta.
Tā ir maza, bet...
domāju, ka tev jāievācas pie manis.
Un varbūt tu teiksi, ka tas ir par ātru.
Bet mēs tik un tā visu laiku pavadām kopā, un man vienam tur ir pārāk daudz vietas.
Vienkārši nav loģiski turpināt mētāties šurpu turpu
un šurpu turpu, un...
Nemaz nerunājot par to, kā tas dezorientē Sešus Trīsdesmit.
Jā. Tas ārkārtīgi dezorientē Sešus Trīsdesmit.
Es segšu daļu īres maksas.
Māja pieder man. Par to ir pilnībā samaksāts.
Nē, nē. Es došu kaut kādu ieguldījumu.
Vakariņas. Četrus vakarus nedēļā.
Trīs vakariņas un pusdienas.
Sarunāts.
Labi. Es pagaršošu.
Domāju, ka tomēr kaut kā pietrūkst.
Jā, pietrūkst diezgan daudz kā.
Bet tas ir lielisks sākums.
Paldies.
Labi, stāsti! Kā tur trūkst?
Vai tev ir piezīmju bloks un zīmulis?
Herieta! Atvaino, viņš vēl nav pieradis pie pavadas.
Es centos tevi satikt. Man ir aizraujošas ziņas.
Ai, velns! Sapulce. Es ļoti atvainojos. Man ir tas pētījums ar Elizabeti.
Un, zini, man... Mums vispār pēc dažām stundām ir prezentācija.
Viss kārtībā. Šķiet, ka esi ļoti aizņemts.
Kā gāja?
Un kā tu domā?
- Dod, es palīdzēšu. - Es tieku galā. Paldies.
Lai veicas ar prezentāciju!
Tātad, balstoties uz Polinga darbu,
mana hipotēze pamato uzskatu... piedodiet.
Manu hipotēzi
pamato uzskats, ka olbaltumvielas sastāv no aminoskābēm...
piedodiet, ķēdēm... sastāv no ķēdēm,
veselām aminoskābju ķēdēm.
Tas ir diezgan aizraujoši.
Gatava?
Esmu gaidījusi ļoti ilgi.
Labdien!
Doktor Evans, šodien esam dzirdējuši daudzu nopietnu pētījumu pieteikumus.
Tāpēc degam nepacietībā dzirdēt, ko jūs tik ilgi esat slepenībā gatavojis.
Paldies, doktor Donati.
Bet šodien runās pirmā autore Elizabete.
Mēs ar doktoru Evansu pētām jaunu nukleotīdu sintēzi,
kas ļautu labāk izprast agrīno bioķīmisko evolūciju un abioģenēzi.
Atšķirībā no aminoskābju izpētes grupas mēs sākam ar pamatpieņēmumu, ka DNS,
nevis olbaltumviela, ir dzīvības pamats.
Veiksmīgi izolējuši PRPF,
mēs to izmantojām, lai sintezētu uridīna monofosfātu
un inozīna monofosfātu attiecīgi pirimidīniem un purīniem.
Atvainojiet, vai sakāt, ka jūs varat radīt nukleotīdus no nulles?
Tieši to es saku, doktor Prais.
Pat ja jums ir izdevies sintezēt nukleotīdus,
mēs šeit, Hastings, uzskatām, ka DNS galu galā izrādīsies strupceļš.
Jūsu un doktora Evansa izstrādātais protokols
ir vien lēts ballīšu triks.
Neatkarīgi no tā, vai par dzīvības pamatu uzskatāt olbaltumvielas vai DNS,
šis sintēzes ceļš ir novatorisks.
Dīlss un Alders ieguva Nobela prēmiju par diēnu sintēzi.
- Zotas jaunkundz! - Jaunkundze? Vai tad viņa nav doktore?
Viņa ir laborante.
Tieši viņas pētījums ir šī pieteikuma pamatā.
Doktor Evans, šai iestādei ir reputācija.
Reputācija, kuras pamatā ir tādi pasaules līmeņa zinātnieki kā jūs,
kas veic pasaules līmeņa darbu.
Nevis neīstas teorijas, ko izdomājušas glītas laborantes,
kas novērš viņu uzmanību no īsta darba.
Esam veikuši atklājumu, kungs.
Kungs, laborante, kas komandē ķīmiķi?
Hastings būtu visas zinātnieku kopienas izsmiekla objekts.
Es drīzāk šo vietu aizklapētu.
Vai jums ir citi ķīmiķi, kas varētu prezentēt pieteikumu, vai esam beiguši?
Esam beiguši.
- Ejam mājās. - Mēs izņemsim no darba manu vārdu.
Nē, neizņemsim.
Elizabete!
Nevaram pabeigt pētījumu bez finansējuma, bet, lai to iegūtu, jāiesniedz pieteikums.
- Šis darbs ir pārāk svarīgs. - Es tevi aizstāvēju.
Kelvin, tev ir jāsaprot.
Ja es nestāvu pati uz savām kājām, es neesmu nekas.
Un tev ir jāsaprot šis. Tu man šai pasaulē esi pats dārgākais.
Ne tāpēc, ka esi smuka, ne tāpēc, ka gudra,
bet tāpēc, ka tu mīli mani un es tevi.
Un vari mēģināt to noliegt, bet es tev neticēšu.
Kad noteikti atomi saduras... tas ir acumirklīgi un neizbēgami.
Elementāra ķīmija.
Es to nenoliedzu.
Paldies.
Mēs iesniegsim vieni paši, bez Hastings.
Vai tā vispār var?
Nezinu, vai kāds jebkad ir mēģinājis.
Kopā ar tevi es nejūtos slikti.
Paldies?
Nē, es tikai...
gandrīz visu mūžu esmu dzīvojis ar šo
neizskaidrojamo paniku dziļi sirdī.
Kad esam kopā, iestājas miers.
Tu esi kā zāles, kuras es gribu lietot mūžīgi.
Ja ar "mūžīgi" tu domā tradicionālo modeli,
es gribētu ieviest skaidrību, lai nebūtu pārpratumu.
Es negribu precēties un negribu bērnus.
Jā, protams. Ne jau uzreiz, bet es domāju - ar laiku.
Tu būtu brīnišķīga...
Kelvin, tev varētu būt seši vai septiņi bērni,
un tie nekādi neietekmētu ne tavu dzīvi, ne darbu.
Sievietei ir jāizdara izvēle.
Vai viņa vēlas laist pasaulē bērnus, vai arī darīt ko citu?
Es savu lēmumu esmu pieņēmusi un domas nemainīšu.
Un, ja tas šim visam pieliek punktu,
es saprotu.
Paldies, ka pateici.
Tagad es zinu.
Ko tu zini?
Ko tev vajag.
Ja vien man esi tu un esi laimīga, man ar to pietiek.
Tas ir vairāk, nekā es jebkad būtu varējis iztēloties. Un tas ir absolūti...
Kas?
Nezinu. Es...
Zinātne ir centusies definēt likumus, kas valda Visumā.
Vienādojumus, kas var izskaidrot pagātni un paredzēt nākotni.
Bet man sāk likties, ka varbūt esam aizmirsuši pašu svarīgāko mainīgo.
Lūdzu, nesaki, ka tas ir Dievs.
Pārsteigums.
Pārsteigums?
Ja nu dzīvība ir neizbēgami neparedzama?
Varbūt pat sākot ar to, kas to vispār padara iespējamu?
Vai tā tu izskaidro abioģenēzi? To, kā sākās dzīvība?
Pārsteigums.
- Domā, ka Remsena fondu tas pārliecinās? - Labi. Tā.
Paklausies! Viens no zinātnes dižākajiem prātiem un viņa revolucionārā teorija:
pārsteigums, mēs neko nevaram paredzēt.
Labi. Mēs dosimies paskriet.
Man ir jāpadomā par enzīmu hidrolizēšanu.
Tas ir strupceļš.
Nekad nevar zināt.
Mēs esam tuvu.
Ļoti tuvu.
Jā, mēs ejam. Labs puika.
Ei, aiziet!
Jā, skrienam! Labi.
Jā. Jā, puika.
Nāc! Ei, Seši Trīsdesmit, viss kārtībā. Nāc šurp. Aiziet!
- Tā, tā. - Viņš nekustas!
- Nāciet palīgā! - Sauciet ātros!
Tulkojusi Aija Apse